Berlingske Tidende, 1777-01-24
London, den 3die Jan. General Howe har, som man hører, besluttet, at holde en Vinter Campagne; thi da de Americanske Tropper ere slet forsynede med Klæder, saa holder han det for raadeligst, udi det strenge Veyr at holde dem i Marken, hvilket maae foraarsage dem stor Skade. Man vil endog vide, at han agter at giøre et Besøg i Philladelphia, for om mueligt snart at giøre en Ende paa Krigen. Jmidlertid ere og allerede indløbne Efterretninger, i Følge hvilke Americanerne slet ikke ere saa moedløse, elendige og ueenige som man her har villet forsikre. Ministerium vil næste Foraar forstærke Armeen til 50000 Mand; saasom General Howe har meldet at Krigen næste Aar ey paa anden Maade kunde endes, da een Armee maatte agere i Massachusets Bay, en anden Pensylvanien, og endnu en i Syd=Carolina, uden at regne Garnisonerne i Halifax, Nye=Horkec. Admiral Hove har og forlangt endnu 20 Fregatter; ellers maatte han lade de Americanske Kapere have frie Spil, hvilke da ikke skulle forsømme at drive Kaperie overalt, og i sær at foruroelige den Vestindiske Handel. - Det er nu ikke meere at tvivle paa at det Spanske Hof har i Sinde at erobre det Portugisiske America, da Floden i Cadix nu tilforladelig er bestemt til Buenos Ayres, og Floden i Havanna paa 8 Skibe af Linien skal støde til den, saa at der skal samles 24 Skibe af Linien og 13 Fregatter, samt 25000 Mand. J Spanien udrustes endnu 10 Skibe af Linien og 5 Fregatter. Saadant sætter Ministerium her i Bekymring; man vilde gjerne overlade Portugal til sig selv; men man frygter for, at den Brittiske Handel skulle derved lide alt for meget, og at Nationen skulle ikke tillade det. Lord North meener, at saadant skal blive ventileret i Underhuuset. Den Portugisiske Minister, Chevalier Pinto har allerede indleveret adskillige Memorialer, og anholdt om Bistand. Man har samlet alle de Jndpas, som den Brittiske Handel lider af Portugal, og en duelig Skribent opsætter nu et Skrift, som skal vise Nationen, at man ingen Hielp kan give Portugal. Alt det giør man, for at undgaae en Krig med det Bourbonske Huus, endskiønt Spanien ved at erobre Brasilien og Portugal vil blive meget mægtig, og den Brittiske Handel derhen gandske blive ruineret. Men man vil have Fred. - Paa Veyen fra Lincoln til Nottingham blev et riigt, men eenfoldigt ungt Menneske anfalden af en Røver, som fratog ham hans Uhr og 2 Guineer, som han fik i Hænderne. Efter at Røveren havde saaledes lettet ham, ønskede han ham meget høflig en god Aften, og vilde fortsætte sin Vey videre. Det faldt derpaa den Berøvede ind, at han endnu havde 7 Guineer hos sig, som vare blevne skaane de. Det gjorde ham meget ont, at han havde mistet sit Uhr, og han faldt paa det Jndfald, at kiøbe det igien. Han kaldte derfor paa Land=Kaperen og sagde: vil J være saa god, og sælge mig igien mit Uhr, da det just er en Foræring af min Bestemoder, saa holder jeg meget af det. Jeg giver Eder 7 Guiner derfor. Hiertelig gjerne svarede denne, tog Pengene og gav Uhret igien. Men strax derpaa holdt han ham Pistolen for Brystet og sagde: Uhret er vel solgt Dem min Herre, det har sin Rigtighed; men nu tager jeg det igien, det er mit Handverk. Et ligesaa uerfaret ungt Menneske frygtede forskrekkelig for Matros Presserne. Han traf nyelig en Trop Land=Hververe. Deres Anfører, som merkte dette unge Menneskes Angest, nærmede sig meget høflig til ham og sagde: jeg seer vel, at han frygter sig for Matros Presningen; jeg beklager ham; veed han hvad; jeg vil forære ham en halv Guinee, og derved forskaffe ham Sikkerhed for al Fare, at blive tvungen til Søetieneste. Tusind Tak, sagde den stakkels bedragne, i det han stak Pengene i Lommen; De har giettet det rigtig. Men hvad maae jeg nu giøre? – Jkkun gaae med mig. Han gik til Freds Dommeren. Her maatte han trække en Landuniform paa, gjøre Eed, og fik det trøstelige Løfte, at ingen turde understaae sig, at presse Kongelige Land=Soldater til Søe Tieneste.